මගේ නව කතාවේ ජිනදාස කෙසඟ මිනිහෙක්. ගාමිණී ෆොන්සේකා ඒකට සුදුසු නෑ. එයා මල්ලවපොරකාරයෙක් වගේ. වික්‍රමසිංහයන් ලෙස්ටර්ගේ ඉල්ලීමට එරෙහි විය. සුගතපාල ද සිල්වා ද ගාමිණී ජිනදාසගේ චරිතයට සාධාරණයක් ඉටු කරන බව සහතික විය. වික්‍රමසිංහයන් රන් මුතු දූව චිත්‍රපටයේ ගාමිණී රඟ පෑ වීර චරිතය දැකීමෙන් මෙම මතයේ එල්බ සිටි බව ලෙස්ටර් පවසා ඇත. කෙසේ වෙතත් ජිනදාසගේ චරිතයට ගාමිණීවම ගැනීම ලෙස්ටර් හිතුවක්කාර විය. කුරුලු බැද්ද හා සිකුරු තරුව චිත්‍රපටවල රඟ පෑ පුණ්‍යා හීන්දෙණිය නන්දාගේ චරිතයට තෝරාගැනීම ගැන වික්‍රමසිංහයන්ගේ ප්‍රසාදය හිමි විය. චිත්‍රපටයේ මහ ගෙදරට තෝරා ගෙන තිබූ බළපිටියේ මහ කප්පින වලව්වේ දර්ශන ගැනීම් බැලීමට වික්‍රමසිංහයන් තම බිරිය ප්‍රේමා මහත්මිය සමග කීප වතාවක් ගොස් ඇති අතර ඇතැම් දිනක පුණ්‍යාට මාතර පළාතේ රෙද්ද හැට්ට අඳින ආකාරය ගැන උපදෙස් දී තිබුණි.
වික්‍රමසිංහයන් එරෙහි වූයේ කාගේ ඉල්ලීමටද?
ලෙස්ටර්ගේ